

**УРОК: Да засадим дърво**

 **Гората е живот**

**Павлина Божкова, преподавател в СУ „Св. Паисий Хилендарски”,**

**гр. Златица**

**Часът е проведен в IV „A” клас на 27.03,30.03 и 04.04.2017 г**

*Гората носи спокойствие на хората,*

*помага им да избягат от съвременния*

 *свят на бетон и изгорели газове.*

**Цел на урока**

*Да разберат, колко важна е гората*

*Да се запознаят с начина на засаждане на фиданки*

*Да осъществят общественополезна дейност, чрез засаждането на дърветата*

**Описание**

 *Всяка година първата седмица на месец април е „ седмица на гората”. Заедно с Държавно горско стопанство Пирдоп отбелязахме тази седмица с написване на есе на тема „Гората е живот” и засаждането на липи-фиданки в двора на училището Темата разработихме в четири учебни часа.*

*Първият час гледахме филмчето „Франклин засажда дърво”. То предизвика много разсъждения у децата, за природата, за опазването и, за това че всеки човек трябва да засади поне едно дърво и да се грижи за него. Разговаряхме и за значението на гората.*

*Поставих задача на децата да поговорят вкъщи с родителите си на тази тема, да ги попитат те засаждали ли са дърво, колко е пораснало, къде се намира и им казах,че другия час ще пишат есе на тема „Гората е живот”.*

*Вторият час децата разказаха за разговора с родителите си и писаха есетата.*

*Следващите два часа проведохме в седмицата на гората с представители от Държавно горско стопанство Пирдоп и родители- доброволци. Заместник- Директорът разказа на децата за горите в нашия район, за тяхното значение и как трябва да ги опазваме. Награди учениците с грамоти за написаните есета , а три деца прочетоха своите есета.*

*След това с помощта на служителите от ДГС -Пирдоп засадихме липи-фиданки в училищния двор, а децата обещаха да се грижат за тях.*

**От коментарите в час**

*Всички ученици се включиха в засаждането- едни държаха фиданките, други ги заравяха, трети ги поливаха. Емоцията беше невероятна.*

**Идеи за надграждане**

*Урокът може да продължи с посещение в разсадник, където се отглеждат фиданки.*